﻿ ﻿ Castells del Loire i Gorges del Tarn
Preu base per persona en habitació soble
Preu base per persona en habitació soble 1025 €
Des de Tours descobriràs la vall del Loira, també coneguda com el Jardí de França per la seva bellesa, amb més de cinquanta castells renaixentistes. No et perdis la visita dels més emblemàtics (Chambord, Chenonceaux i Amboise), els singulars jardins de Villandry o l’abadia de Fontevrault. Ja de tornada, les gorges de Tarn, amb paisatges extraordinaris, seran un bon contrapunt natural que et sorprendrà. No t’ho pots perdre!
23 de juliol. Dilluns.
Recollida amb l’autocar als punts d’origen definits per traslladar-nos a l’aeroport de Barcelona. Presentació als taulells de Vueling de la T1 de l’aeroport de Barcelona a les 05.10 hores. Sortida en el vol directe VY2974 a les 7.10 hores en direcció a Nantes. Arribada prevista a les 08.40 hores. A continuació, realitzarem la visita guiada de Nantes, ciutat natal de Jules Verne, que combina les més antigues tradicions amb el caràcter avantguardista de la seva gent. Aquesta visita ens permetrà conèixer els elements imprescindibles de la història de Nantes, des del període de l'edat mitjana fins avui en dia. Destaquem el barri de Sainte-Anne, des d’on gaudirem d’unes vistes magnífiques sobre la ciutat. Dinar. A l’hora convinguda, continuarem el recorregut cap a Tours, la ciutat més important de la Vall del Loira. Arribada a l’hotel Mercure Tours Centre Gare 4* o similar. Sopar i allotjament.
24 de juliol. Dimarts.
Esmorzar a l’hotel. Sortida a primera hora cap al castell de Chambord, el més gran i bell castell del Loira. Farem la visita amb l’HistoPad d’aquest castell, obra mestra del Renaixement. Ens endinsarem a les seves sales, reconstruïdes com a l’època de Francesc I, i ens meravellarem amb la seva famosa escala, una enginyosa construcció que permetia que dues persones pugessin i baixessin alhora sense creuar-se. Se sap que Leonardo da Vinci va influenciar alguns dels seus elements decoratius més notables. Seguirem la ruta cap al castell d’Amboise. La seva silueta domina majestuosament el Loira, amb les teulades de pissarra de les cases de la ciutat vella d’Amboise. Durant la nostra visita amb audioguia, podrem gaudir de la sensació de reviure el passat mentre admirem les excepcionals col·leccions de mobles i altres elements decoratius en estils gòtic i renaixentista. Finalitzarem la visita amb els jardins i la terrassa, autèntics miradors amb una vista incomparable de la vall. Dinar. Retorn a Tours i visita guiada d’aquesta ciutat, fundada al segle V aC i que ha sabut evolucionar sense fer malbé l’antic patrimoni arquitectònic de la Ciutat Vella. Destaquem la plaça Plumereau, lloc de gran animació. Al voltant de la plaça, podrem contemplar les belles façanes de les cases antigues, algunes de les quals han conservat unes pintoresques escultures de fusta. Sopar i allotjament a l’hotel.
25 de juliol. Dimecres.
Tours – Abadia de Fontevrault – Jardins de Villandry – Castell d’Azay-le-Rideau – Tours
Esmorzar a l’hotel. Al matí ens dirigirem cap a l’abadia de Fontevrault, declarada Patrimoni de la Humanitat per la Unesco i considerada un dels complexos abacials més grans del món. Convertida ara en centre cultural, durant la visita podrem contemplar l’església abacial romànica, que allotja les restes dels Plantagenet, el claustre de Le Grand-Mostoier, la sala capitular i les extraordinàries cuines romàniques. Seguirem cap a Villandry i dinar. Visitarem els increïbles jardins de Villandry, d’estil renaixentista i considerats entre els més importants d’Europa. Acabada la visita, ens traslladarem al castell d’Azay-le-Rideau, edifici que va marcar la moda dels castells d’estil italià que totes les famílies riques i cultivades es van fer construir durant el segle XVI. Retorn a l’hotel, sopar i allotjament.
26 de juliol. Dijous.
Tours – Castell de Chenonceaux – Saint-Nectaire
Esmorzar a l'hotel. Sortida a primera hora del matí cap al castell de Chenonceaux, probablement el més insòlit i encantador dels castells del Loira. Propietat de la Corona i residència reial, és un paratge d’excepció pel seu original disseny, la riquesa de les seves col·leccions, el mobiliari i decoració, però també pel seu destí, ja que va ser administrat i protegit per dones que van deixar petjada en la història. Podrem recórrer els fastuosos salons interiors, admirar les obres d’art que decoren les parets i passejar pels fantàstics jardins de Caterina de Mèdici. A l’hora convinguda, continuarem el recorregut cap a Saint-Nectaire. Dinar en ruta. Arribada a Saint-Nectaire i visita d’aquesta població situada al massís de les muntanyes Dore i dominada per la silueta de la seva església romànica del segle XII. Famosa pel seu formatge amb el mateix nom, Saint-Nectaire es reconeix com un lloc sorprenent. Trasllat a l’hotel Mercure Saint-Nectaire Spa 3* o similar. Sopar i allotjament.
27 de juliol. Divendres.
Saint-Nectaire – Gorges del Tarn – Punts d’origen
Esmorzar a l’hotel. Sortida a primera hora del matí cap a les espectaculars gorges del Tarn. Realitzarem un recorregut guiat seguint el traçat de les gorges, situades al Parc Natural de Grands Causses, i ens aturarem als miradors més impressionants per gaudir del paisatge. Destaquem el magnífic municipi de Sainte-Enimie, que figura a la llista dels pobles més bells de França. Podrem gaudir dels seus pintorescos carrerons empedrats, envoltats de mansions de calcària i paisatges de volta, la font de Burle, a la qual s’atribueixen virtuts miraculoses que es diu que van curar la princesa merovíngia Enímia (segle VI). Dinar. A l’hora convinguda, retorn als nostres punts d’origen.
Bitllet d’avió en classe turista de la companyia Vueling per l'anada, Barcelona - Nantes (horaris definitius a la documentació de viatge).
Preu base per persona en habitació soble 1.025,00 € 995,00 €
Taxes aèries i per embarcar, a reconfirmar 21 dies abans de la sortida. 25.00€